Document ID: 32010R0569

KOMISSION ASETUS (EU) N:o 569/2010,
annettu 29 päivänä kesäkuuta 2010,
asetuksesta (EU) N:o 1272/2009 poikkeamisesta asetuksessa (EU) N:o 446/2010 säädetyn voin tarjouskilpailulla toteutettavan myynnin ja asetuksessa (EU) N:o 447/2010 säädetyn rasvattoman maitojauheen tarjouskilpailulla toteutettavan myynnin osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan f ja j alakohdan yhdessä sen 4 artiklan kanssa,
sekä katsoo seuraavaa:
(1)
Neuvoston asetuksen (EY) N:o 1290/2005 soveltamista koskevista yksityiskohtaisista säännöistä julkisena varastointina toteutettavien interventiotoimenpiteiden Euroopan maatalouden tukirahastosta (maataloustukirahasto) myönnettävän rahoituksen ja jäsenvaltioiden maksajavirastojen hoitaman julkisen varastoinnin toimien kirjanpidon osalta 21 päivänä kesäkuuta 2006 annetun komission asetuksen (EY) N:o 884/2006 (2) 4 artiklan 1 kohdan b alakohdan mukaisesti maataloustukirahastosta rahoitetaan mainitun asetuksen liitteessä V tarkoitetut materiaalitoimintojen menot kiinteiden määrien perusteella, ellei vastaavia menoja ole vahvistettu sovellettavassa alakohtaisessa lainsäädännössä. Tilikautta 2010 koskevat kiinteät menot on vahvistettu ja ilmoitettu jäsenvaltioille syyskuussa 2009. Kiinteät määrät on vahvistettu ottaen huomioon lastauskustannukset rekka-autoon tai junavaunuun tällä hetkellä sovellettavan lainsäädännön perusteella.
(2)
Neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetussa komission asetuksessa (EU) N:o 1272/2009 (3) säädetään tuotteiden interventiomyynnistä, tarjousten jättämistä ja tuotteiden toimittamista koskevista säännöistä sekä interventioelinten ja ostajien maksettaviksi kuuluvista kustannuksista. Kyseisiä sääntöjä on sovellettu maitotuotealan tuotteisiin 1 päivästä maaliskuuta 2010 alkaen. Kun kyse on tarjouskilpailulla toteutettavasta komission asetuksella (EU) N:o 446/2010 (4) aloitetusta voin myynnistä ja komission asetuksella (EU) N:o 447/2010 (5) aloitetusta rasvattoman maitojauheen myynnistä, kustannuksia koskevat säännöt, joista säädetään asetuksessa (EU) N:o 1272/2009. Kiinteät määrät, jotka on vahvistettu ja ilmoitettu jäsenvaltioille ennen mainittujen asetusten voimaantuloa, on laskettu ennen 1 päivää maaliskuuta 2010 sovellettujen sääntöjen perusteella. Sen vuoksi on tarpeen säätää sääntöjen yhdenmukaisesta soveltamisesta koko tilikauden 2010 ajan.
(3)
Sen vuoksi olisi poikettava asetuksesta (EU) N:o 1272/2010 tilikauden 2010 loppuun.
(4)
Poikkeusta olisi sovellettava seuraavasta erityisestä tarjouskilpailusta alkaen. Sen vuoksi asetuksen on tultava voimaan päivänä, jona se julkaistaan.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
1. Poiketen siitä, mitä asetuksen (EU) N:o 1272/2009 42 artiklan 1 kohdan e alakohdassa säädetään, tuotteesta tarjotaan hinta euroina kuormalavoille varastointipaikan lastauslaiturille toimitettuna tai tarvittaessa kuormalavoille lastattuna kuljetusvälineeseen toimitettuna, jos on kyse rekka-autosta tai junavaunusta.
2. Poiketen siitä, mitä asetuksen (EU) N:o 1272/2009 52 artiklan 1 kohdassa säädetään, tuote on asetettava toimijoiden saataville kuormalavoille varastointipaikan lastauslaiturille tai tarvittaessa kuormalavoille kuljetusvälineeseen lastattuna, jos on kyse rekka-autosta tai junavaunusta.
3. Poiketen siitä, mitä asetuksen (EU) N:o 1272/2009 52 artiklan 3 kohdassa säädetään, interventioelin vastaa tapauksen mukaan tuotteiden lastauslaiturille tai kuljetusvälineeseen siirtämisen kustannuksista ja ostaja vastaa mahdollisista ahtauksen ja kuormalavoilta siirtämisen kustannuksista.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan asetuksessa (EU) N:o 446/2010 ja asetuksessa (EU) N:o 447/2010 säädettyihin erityisiin tarjouskilpailuihin, joita koskevia tarjouksia voidaan jättää 6 päivästä heinäkuuta 2010 kello 11.00 (Brysselin aikaa) alkaen 21 päivään syyskuuta 2010 kello 11.00 (Brysselin aikaa) saakka.
Sen voimassaolo päättyy 30 päivänä syyskuuta 2010.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 2010.

Labels: 3
6